নীলবাতি লাগানো জোড়া গাড়ি, তার গায়ে লেখা— ‘কেন্দ্রীয় সরকারের দুর্নীতি দমন শাখার সদস্য।’ এক জন নয়, দলে আট জন। 
দুর্নীতি দমন শাখার এই ‘তাবড়’ অফিসাররা নিজেরাই অবশ্য এখন পুলিশের জালে। কারণ তোলাবাজি করতে গিয়ে হাতেনাতে ধরা পড়ে গিয়েছেন ওই অফিসাররাই। আসলে কেন্দ্রীয় সরকারি অফিসার পরিচয় দিয়ে তোলবাজি করতে গিয়ে হাতেনাতে ধরা পড়ে গিয়েছে আট প্রতারক। বুধবার রাতে ঘটনাটি ঘটেছে বাঁকুড়ার গঙ্গাজলঘাঁটি থানার চুড়ুরি মোড়ে।

এই বিষয়ে অন্যান্য খবর

বিয়ের অতিথি অমিত শাহ, পুলিশকে নিমন্ত্রণ করে জালে ‘আইপিএস অফিসার’


পুলিশ সুত্রে জানা গিয়েছে, বুধবার নীলবাতি লাগানো দু’টি গাড়ি নিয়ে একদল ব্যক্তি চুড়ুরির কাছে চলন্ত গাড়ি দাঁড় করিয়ে তোলাবাজি করছিল। গাড়ির গায়ে কেন্দ্রীয় সরকারের বোর্ড লাগানো ছিল। যে গাড়িগুলি থেকে টাকা আদায় করা হয়, সেগুলির চালকদের কাছ থেকে অভিযোগ পেয়ে পুলিশ ঘটনাস্থলে যায়। পুলিশ দেখেই পালানোর চেষ্টা করে অভিযুক্তরা।
দেখুন ভিডিও
 

এর পরেই তাদের তাড়া করে আটজনকে ধরে ফেলে পুলিশ। নীলবাতি লাগানো গাড়ি দু’টিও আটক করা হয়েছে। ধৃতদের কাছ থেকে একটি পিস্তল ও একটি রিভলবার উদ্ধার হয়েছে বলে পুলিশ সূত্রে জানা গিয়েছে। 
ধৃতদের মাস্টারমাইন্ড অভিষেক রায়ের বাড়ি হুগলির ব্যান্ডেল এলাকায় বলে জিজ্ঞাসাবাদে জানতে পেরেছে পুলিশ। সে নিজেকে ‘কেন্দ্রীয় সরকারের এডিজি পরমর্যাদার অফিসার’ বলে পরিচয় দিত।